T-20 World Cup Fight অহা দেওবাৰে টী-২০ বিশ্বকাপত ভাৰত-পাকিস্তান মুখামুখি হ'ব। ইয়াৰ পূৰ্বে পুত্ৰ ইজহানক লৈ পাকিস্তান ক্ৰিকেট দলৰ জৈৱ বলয়ত প্ৰৱেশ কৰিলে ভাৰতীয় টেনিছ তাৰকা ছানিয়া মিৰ্জা। অৱশ্যে, লগত ছোয়েব মালিকো আছে।
আইচিচিৰ নিয়ম অনুসৰি ক্ৰিকেটাৰসকলৰ পৰিয়াল তেওঁলোকৰ সৈতে বায়'-বাবলত থাকিব পাৰে।
ভাৰতৰ লগতে পাকিস্তানৰো কেইবাজনো ক্ৰিকেটাৰে নিজৰ পৰিয়াল লৈ আছে। ইয়াৰ ভিতৰত ভাৰতৰ বিৰাট কোহলি, ৰোহিত শৰ্মা আৰু অশ্বিনে পৰিয়াল লগত ৰাখিছে।
সেইদৰে জৈৱ বলয়ত নিজৰ পৰিয়াল লগত ৰাখিছে পাকিস্তানৰ মহম্মদ হাফিজ, ফকৰ জামান আৰু ছোয়েৱ মালিক। গোটেই বিশ্বকাপত পাকিস্তানী টীমৰ হোটেলত ছোয়েব মালিকৰ সৈতে থাকিব ছানিয়া মিৰ্জা।
কিন্তু বিষয়টোক লৈ বিবুধিত পৰিছে ছানিয়া। দেওবাৰে ভাৰত পাকিস্তানৰ মুখামুখি হ'ব। এইবাৰ ছানিয়াই কাক সমৰ্থন কৰিব?
প্ৰতিবাৰেই ছানিয়াই এনে মেচত ভাৰতকে সমৰ্থন কৰাৰ কথা কৈ আহিছে। পিচে, পাকিস্তানী দলৰ সৈতে বহি ভাৰতক সমৰ্থন কৰাটো সম্ভৱ হ'বনে?
ভাৰতীয় টেনিছ তাৰকাগৰাকীয়ে সেয়ে মেচখন হৈ নোযোৱালৈকে ছচিয়েল মিডিয়াৰ পৰা নিজকে অঁতৰাই ৰাখিব বিচাৰিছে।
ছানিয়াই নিজৰ ইনষ্টাগ্ৰামত ভিডিঅ' প'ষ্ট কৰি সেইকথা জনায়ো দিছে। ছানিয়াই লিখিছে যে ভাৰত-পাকিস্তানৰ মেচৰ দিনা তেওঁ ছচিয়েল মিডিয়াৰ পৰা আঁতৰি থাকিব।
অৱশ্যে, ভাৰতৰ বিজয় বিচাৰিলেও ছানিয়াই স্বামী ছোয়েবে ভাল প্ৰদৰ্শন কৰাটো বিচাৰিছে। কিয়নো এইবাৰেই প্ৰাক্তন পাকিস্তানী অধিনায়কগৰাকীয়ে শেষ বিশ্বকাপ খেলিব।
Covid Update ৰাজ্যত নতুনকৈ কিমানজন আক্ৰান্ত হ'ল কোভিডত? কিমানে প্ৰাণ হেৰুৱালে মাৰাত্মক ভাইৰাছত?
অসমৰ সন্তানেই নহয় বৰাকক অসমৰ পৰা পৃথক কৰিব খোজা স্বয়ম্ভু বাঙালী নেতা প্ৰদীপ দত্ত ৰয়!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
